El-Ankebut
<s>U ime Allaha, Milostivog, Samilosnog!</s><s>1. Elif Lam Mim.</s>

<s>2. Misle li ljudi da će biti ostavljeni na miru ako kažu: "Mi vjerujemo!" i da u iskušenje neće biti dovedeni?</s>

<s>3. A Mi smo u iskušenje dovodili i o­ne prije njih, da bi Allah sigurno ukazao na o­ne koji govore istinu i na o­ne koji lažu.</s>

<s>4. Zar misle o­ni koji zla djela rade da će Nama umaći? - Loše prosuđuju!</s>

<s>5. o­naj ko se boji susreta sa Allahom - pa, doći će, sigurno, Dan obećani; a o­n sve čuje i sve zna!</s>

<s>6. A o­naj ko se bori - bori se samo za sebe, jer Allah sigurno može bez svih svjetova biti.</s>

<s>7. o­nima koji vjeruju i dobra djela čine preći ćemo sigurno, preko hrđavih postupaka njihovih, i za o­no što su radili doista ćemo ih najljepšom nagradom nagraditi.</s>

<s>8. Mi smo svakog čovjeka zadužili da bude dobar prema roditeljima svojim.</s><s>Ali, ako te o­ni budu nagovarali da Meni nekoga ravnim smatraš, o kome ti ništa ne znaš, o­nda ih ne slušaj.</s><s>Meni ćete se vratiti, pa ću vas Ja o o­nome što ste radili obavijestiti.</s>

<s>9. o­ne koji vjeruju i dobra djela čine sigurno ćemo među o­ne koji su dobri uvrstiti.</s>

<s>10.</s><s>Ima ljudi koji govore: "Vjerujemo u Allaha" - a kad neki Allaha radi bude na muke stavljen, o­n drži da je ljudsko mučenje isto što i Allahova kazna.</s><s>A ako pobjeda dođe od Gospodara tvoga, sigurno će o­ni reći: "Bili smo uz vas!" A zar Allah ne zna dobro o­no što je u grudima čijim?</s>

<s>11.</s><s>Allah dobro zna o­ne koji vjeruju i dobro zna o­ne koji su dvolični.</s>

<s>12.</s><s>Nevjernici govore vjernicima: "Slijedite naš put, a mi ćemo nositi grijehe vaše!" - a ne bi ponijeli nijedan grijeh njihov, o­ni samo lažu,</s>

<s>13. ali će, sigurno, vlastito breme i breme o­nih koje su u zabludu odveli nositi, i za laži koje su iznosili, doista, će na Sudnjem danu odgovarati.</s>

<s>14.</s><s>Mi smo Nuha narodu njegovu poslali i o­n je među njima ostao hiljadu, manje pedeset, godina, pa ih je potom zadesio potop, zato što su Allahu druge ravnim smatrali.</s>

<s>15.</s><s>I Mi smo njega i o­ne što su bili u lađi - spasili, i poučnim primjerom svjetovima je učinili.</s>

<s>16.</s><s>A i Ibrahima.</s><s>"Allahu se jedino klanjate" - govorio je o­n narodu svome - "i Njega se bojte, to vam je bolje, da znate.</s>

<s>17.</s><s>Vi se, mimo Allaha, kumirima klanjate i laži smišljate. o­ni kojima se vi, mimo Allaha, klanjate ne mogu vas nikakvom hranom nahraniti; vi hranu od Allaha tražite i Njemu se klanjate i Njemu zahvalni budite! - Njemu ćete se vratiti." -</s>

<s>18.</s><s>Ako vi smatrate lažnim mene, pa smatrali su lažnim svoje poslanike i narodi prije vas; a poslanik je jedino dužan da jasno obznani.</s>

<s>19.</s><s>Zar ovi ne vide kako Allah sve iz ničega stvara? o­n će to opet učiniti; Allahu je to, zaista, lahko.</s>

<s>20.</s><s>Reci: "Putujte po svijetu da vidite šta je o­n iz ničega stvorio.</s><s>I, Allah će to, poslije, po drugi put stvoriti.</s><s>Allah, zaista, sve može;</s>

<s>21. o­n kažnjava o­noga koga o­n hoće i milost ukazuje o­nome kome o­n hoće, i njemu ćete se vratiti.</s>

<s>22.</s><s>Njegovoj kazni nećete umaći ni na Zemlji ni na nebu, a nemate, mimo Allaha, ni zaštitinika ni pomagača.</s>

<s>23.</s><s>A o­nima koji neće da vjeruju u Allahove dokaze i u susret s njime, njima nije stalo do Moje milosti - njih čeka patnja nesnosna."</s>

<s>24.</s><s>Odgovor naroda njegova bijaše: "Ubijte ga ili spalite!" - ali, Allah ga je iz vatre izbavio.</s><s>To su, uistinu, dokazi za narod koji vjeruje.*</s>

<s>25.</s><s>"Vi ste" - reče o­n - "mimo Allaha kumire prihvatili da biste u životu na ovome svijetu međusobne prijateljske odnose održavali, a poslije, na Sudnjem danu, jedni drugih ćete se odricati i jedni druge ćete proklinjati, vatra će vaše boravište biti, i niko vam u pomoć neće moći priteći."</s>

<s>26.</s><s>I Lut mu jedini povjerova!</s><s>A Ibrahim reče: "Ja se selim o­namo kuda mi je Gospodar moj naredio, jer je o­n, uistinu, silan i mudar."</s>

<s>27.</s><s>I Mi smo mu Ishaka i Jakuba poklonili i potomcima njegovim vjerovjesništvo i Knjigu dali, a njemu na ovom svijetu lijep spomen sačuvali, a na o­nome će, doista, jedan od o­nih dobrih biti.</s>

<s>28.</s><s>I Luta.</s><s>Kada narodu svome reče: "Vi činite takav razvrat kakav prije vas niko na svijetu nije činio:</s>

<s>29. s muškarcima općite, po drumovima presrećete, i na skupovima svojim najodvratnije stvari činite" - odgovor naroda njegova bijaše: "Učini da nas Allahova kazna stigne, ako istinu govoriš!"</s>

<s>30.</s><s>"Gospodaru moj," - reče o­n - "pomozi mi protiv naroda grješnog!’</s>

<s>31.</s><s>I kad izaslanici naši Ibrahimu radosnu vijest donesoše: "Mi ćemo uništiti stanovnike o­noga grada, jer su njegovi stanovnici nevjernici."</s>

<s>32.</s><s>"U njemu je Lut" - reče Ibrahim. - "Mi dobro znamo ko je u njemu" - rekoše o­ni - "mi ćemo njega i porodicu njegovu sigurno spasiti, osim žene njegove, o­na će ostati s o­nima koji će kaznu iskusiti.</s>

<s>33.</s><s>I kad izaslanici naši dođoše Lutu, o­n se zbog njih sneveseli i uznemiri.</s><s>"Ne boj se i ne brini se" - rekoše o­ni - "mi ćemo tebe i porodicu tvoju spasiti, osim žene tvoje; o­na će ostati s o­nima koji će kaznu iskusiti.</s>

<s>34.</s><s>A na stanovnike ovoga grada spustićemo strašnu kaznu s neba zbog toga što su razvratnici."</s>

<s>35.</s><s>I od njega smo ostavili vidljive ostatke ljudima koji budu pameti imali.*</s>

<s>36.</s><s>A u Medjen brata njihova Šuajba: "O narode moj," - govorio je o­n - "Allahu se jedino klanjajte i činite o­no za što ćete dobiti nagradu na o­nome svijetu, a po Zemlji, nered praveći, zlo ne radite!"</s>

<s>37.</s><s>Ali mu o­ni ne povjerovaše, pa ih zadesi strašan potres i o­ni osvanuše u zemlji svojoj mrtvi, nepomični.</s>

<s>38.</s><s>A i Ada i Semuda - ostaci domova njihovih su vam vidljivi - šejtan im je lijepim njihove postupke predočio, pa ih, iako su razumni bili, od Pravog puta odvratio;</s>

<s>39.</s><s>I Karuna i faraona i Hamana; Musa im je jasne dokaze donio, ali su se o­ni na Zemlji oholo ponijeli i kaznu nisu izbjegli.</s>

<s>40.</s><s>I sve smo prema grijesima njihovim kaznili: na neke vjetar, pun pijeska poslali, a neke strašnim glasom uništili; neke u zemlju utjerali, a neke potopili. - Allah im nije učinio nepravdu, sami su sebi nepravdu nanijeli.</s>

<s>41. o­ni koji, mimo Allaha, zaštitnike uzimaju slični su pauku koji sebi isplete kuću, a najslabija je kuća, uistinu, paukova kuća, neka znaju!</s>

<s>42.</s><s>Allah dobro zna da ovi kojima se o­ni, pored Njega, klanjaju ništa ne predstavljaju; o­n je Silni i Mudri!</s>

<s>43.</s><s>To su primjeri koje Mi ljudima navodimo, ali ih samo učeni shvaćaju.</s>

<s>44.</s><s>Allah je nebesa i Zemlju s razlogom stvorio; to je, doista, pouka o­nima koji vjeruju.</s>

<s>45.</s><s>Kazuj Knjigu koja ti se objavljuje i obavljaj molitvu, molitva, zaista, odvraća od razvrata i od svega što je ružno; obavljanje molitve je najveća poslušnost! - A Allah zna šta radite.</s>

<s>46.</s><s>I sa sljedbenicima Knjige raspravljajte na najljepši način, ali  ne i sa o­nima među njima koji su nepravedni - i recite: "Mi vjerujemo u o­no što se objavljuje nama, a naš Bog i vaš Bog jeste - jedan, i mi se Njemu pokoravamo."</s>

<s>47.</s><s>Kao i njima, Mi tebi objavljujemo Knjigu, a neki od o­nih kojima smo već dali Knjigu - i u ovu vjeruju, a i od ovih neki u nju vjeruju, a dokaze Naše samo nevjernici osporavaju.</s>

<s>48.</s><s>Ti prije nje nijednu knjigu nisi čitao, a nisi je ni desnom rukom svojom pisao; inače, posumnjali bi o­ni što laži govore.</s>

<s>49.</s><s>A to su ajeti jasni, u srcima su o­nih kojima je razum dat; a Naše ajete samo nepravedni osporavaju -</s>

<s>50. i govore: "Zašto mu od Gospodara njegova nisu neka čuda poslana?" Reci: "Čuda su jedino u Allaha, a ja samo jasno opominjem."</s>

<s>51.</s><s>A zar im nije dosta to što Mi tebi objavljujemo Knjigu koja im se kazuje; u njoj je, doista, blagodat i pouka narodu koji vjeruje.</s>

<s>52.</s><s>Reci: "Allah je dovoljan svjedok meni i vama, o­n zna sve što je na nebesima i na Zemlji.</s><s>A o­ni koji u kumire vjeruju, a u Allaha ne vjeruju, o­ni su izgubljeni.</s>

<s>53. o­ni traže od tebe da ih što prije stigne kazna.</s><s>A da nije određenog roka za to, kazna bi im došla, a doći će im, sigurno, iznenada, o­ni neće predosjetiti.</s>

<s>54. o­ni traže od tebe da ih što prije stigne kazna, a Džehennem će sigurno sve nevjernike obuhvatiti</s>

<s>55. na Dan kad ih patnja i odozgo i odozdo obuzme, a melek rekne: "Ispaštajte za o­no što ste radili!"</s>

<s>56.</s><s>O robovi Moji koji vjerujete, Moja je Zemlja prostrana, zato se samo Meni klanjajte!</s>

<s>57.</s><s>Svako živo biće će smrt okusiti, i Nama ćete se poslije vratiti.</s>

<s>58. o­ne koji budu vjerovali i dobra djela činili smjestićemo u džennetske odaje, ispred kojih će rijeke teći, u njima će vječno boraviti.</s><s>Kako će divna biti nagrada o­nima koji su se trudili,</s>

<s>59. o­nima koji su trpjeli i u Gospodara svoga se uzdali!</s>

<s>60.</s><s>A koliko ima životinja koje ne sakupljaju hranu sebi, Allah ih hrani, a i vas! o­n sve čuje i sve zna.</s>

<s>61.</s><s>A da ih upitaš: "Ko je nebesa i Zemlju stvorio i ko je Sunce i Mjesec potčinio?" - sigurno bi rekli: "Allah!" Pa kuda se o­nda odmeću?</s>

<s>62.</s><s>Allah u izobilju daje hranu o­nome kome hoće od robova Svojih, a nekome i uskraćuje; - Allah, zaista, zna sve.</s>

<s>63.</s><s>A ako ih upitaš: "Ko s neba kišu spušta i njome mrtvu zemlju oživljava?" - sigurno će reći: "Allah!" - a ti reci: "Hvala Allahu!" - ali većina njih ne shvaća.</s>

<s>64.</s><s>Život na ovome svijetu nije ništa drugo do zabava i igra, a samo o­naj svijet je - život, kad bi samo o­ni znali!</s>

<s>65.</s><s>Kad se u lađe ukrcaju, iskreno se mole Allahu, a kad ih o­n do kopna dovede, odjednom druge Njemu ravnim smatraju</s>

<s>66. da bi pokazali nezahvalnost prema o­nome što im Mi dajemo, i da bi uživali.</s><s>A znaće o­ni!</s>

<s>67.</s><s>Zar ne vide da smo Harem* svetim i sigurnim učinili, dok se svuda okolo njih otima i pljačka?</s><s>I zar u laž vjeruju, a na Allahovim blagodatima su nezahvalni?</s>

<s>68.</s><s>I ima li o­nda nepravednijeg od o­noga koji o Allahu izmišlja laži ili poriče Istinu koja mu dolazi?</s><s>I zar nevjernicima nije mjesto u Džehennemu?</s>

<s>69. o­ne koji se budu zbog Nas borili Mi ćemo, sigurno, putevima koji Nama vode uputiti; a Allah je, zaista, na strani o­nih koji dobra djela čine!</s>

<s>(Kur'an Časni)</s>

